145. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ13ε/0/232 της 13/26 Φεβρ. 1992 (ΦΕΚ Β΄ 119) Ρύθμιση θεμάτων σχετικών με την κατάταξη μηχανοκινήτων οχημάτων. Έχοντας υπόψη: 1.Τον Νόμ. 614/77 (ΦΕΚ 167Α/77) «Περί κυρώσεως του ΚΟΚ» και ειδικότερα το άρθρ. 2 και την παρ. 3 του άρθρ. 84 αυτού. 2.Το Νόμ. 1959/91 (ΦΕΚ123Α/91) «Για τις οδικές μεταφορές, τις επικοινωνίες και άλλες διατάξεις» και την εκδοθείσα σε εκτέλεση αυτού Α2/29542/5347/91 (ΦΕΚ 707/Β/91) απόφαση «χορήγηση αδειών κυκλοφορίας Φ.Ι.Χ. αυτοκινήτων σύμφωνα με τις διατάξεις του Νόμ. 1959/91». 3.Την ΕΗ3/0/700/86 (ΦΕΚ 399Β/86) κοινή απόφαση του Υπουργού ΠΕΧΩΔΕ και του Υφυπουργού Μεταφορών και Επικοινωνιών «περί κατάταξης μηχανοκινήτων οχημάτων αμφισβητούμενου χαρακτήρα και ρύθμιση, συναφών με τα Μηχανήματα Έργων, Διατάξεων». 4.Το άρθρ. 81 του Νόμ. 1892/90 (ΦΕΚ 101Α/90) «Για τον εκσυγχρονισμό και την ανάπτυξη και άλλες διατάξεις». 5.Την ανάγκη προσαρμογής των διατάξεων, των σχετικών με την κατάταξη των αυτοκινουμένων οχημάτων, σε αυτοκίνητα και μηχανήματα Έργων, προς τις ισχύουσες διατάξεις στις λοιπές χώρες των Ευρωπαϊκών Κοινοτήτων, δηλαδή την ανάγκη προσέγγισης των σχετικών νομοθεσιών των κρατών μελών. 6.Το από 13.1.1992 πρακτικό της Επιτροπής κατατάξεως μηχανοκινήτων οχημάτων αμφισβητούμενου χαρακτήρα, αποφασίζουμε: Ι.Κατατάσσουμε τα αυτοκινούμενα οχήματα αμφισβητούμενου χαρακτήρα σε μηχανήματα Έργων (Μ.Ε.) και αυτοκίνητα ως εξής: 1.Στα Μηχανήματα Έργων κατατάσσουμε: 1.1.Τα ελαστικοφόρα μηχανοκίνητα οχήματα, που κατασκευάστηκαν, από τους οίκους κατασκευής τους, για αποκλειστικά μοναδική χρήση όπως: 1.1.1.Εκχιονιστικά. 1.1.2.Διαγράμμισης οδών. 1.1.3.Καδοφόρα (για συντήρηση δικτύων υπό τάση και δικτύων ηλεκτροφωτισμού). 1.1.4.Σάρωθρα. 1.1.5.Φίνισερ (για διάστρωση ασφαλτομίγματος και σκυροδέματος). 1.1.6.Αποξέστες (για απόξεση ασφάλτου ή σκυροδέματος). 1.1.7.Διαστρωτήρες (για διάστρωση χιονοδρομικής πίστας, καθαρισμό και διάστρωση άμμου των ακτών). 1.1.8.Αντλίες σκυροδέματος. 1.1.9.Ασφαλτοκόπτες. 1.1.10.Ανακυκλωτές ασφάλτου. 1.1.11.Αναμικτήρες σκυροδέματος, αυτοφορτωνόμενοι, για την παραγωγή σκυροδέματος επί τόπου του έργου (εφόσον δεν εκτελούν μεταφορικό έργο). 1.1.12.Γεωτρύπανα. 1.1.13.Υδραυλικές σφύρες. 1.1.14.Περονοφόρα τύπου ΚΛΑΡΚ και παρομοίων τύπων. 1.1.15.Ελκυστήρες (τρακτέρ), εφόσον έχουν ενσωματωθεί σ’ αυτούς μηχανισμοί ή συσκευές που μπορούν να διαθέτουν ενέργεια τροφοδοτούμενοι από τον κινητήρα του οχήματος ή ιδιαίτερο κινητήρα, χωρίς δικαίωμα προσάρτισης ρυμουλκουμένου. 1.1.16.Γερανοί, όταν από την κατασκευή τους και τη μορφή του γερανού δεν είναι σε θέση ή δεν προορίζονται να εκτελέσουν και μεταφορικό έργο επί οδού δια της μεταφοράς πραγμάτων γενικά, είτε πάνω σ’ αυτούς, είτε με αιώρηση ή με προσάρτηση ρυμουλκουμένου μεταφοράς εμπορευμάτων. 1.1.17.Τα οχήματα τύπου DISPENSERS, εφόσον αποκλειστικό τους έργο είναι η άντληση του καυσίμου από το στόμιο υπογείου στατικού συστήματος παροχής (HYDRANT) για τον ανεφοδιασμό των αεροπλάνων χωρίς τη δυνατότητα μεταφοράς, καθ’ οιονδήποτε τρόπο, καυσίμου με το όχημα αυτό. Διευκρινίζεται ότι δεν ανήκουν στην κατηγορία των Μ.Ε. φορτηγά αυτοκίνητα πολλαπλής χρήσεως τα οποία χρησιμοποιούν συστήματα εργασίας τα οποία μπορούν να παίρνουν κίνηση από ΡΤΟ (POINT POWER TANK OFF) ή διαθέτουν υδραυλική κίνηση τροφοδοτούμενη από το μηχανοκίνητο όχημα. (Αντί για τη σελ. 262,96367) Σελ. 262,96367(α) Τεύχος -Σελ.  Κώδικας Οδικής Κυκλοφορίας 21.Ε.ι.144-145 1.2.Τα ερπυστριοφόρα μηχανοκίνητα οχήματα που κατασκευάστηκαν, από τους οίκους κατασκευής τους, για αποκλειστική μοναδική χρήση, όπως: 1.2.1.Διαστρωτήρες. Για διάστρωση χιονοδρομικής πίστας, καθαρισμό και διάστρωση άμμου των ακτών. 1.2.2.Γερανοί. 1.2.3.Ελκυστήρες (μη γεωργικοί) με ενσωματωμένο μηχανισμό που μπορεί να διαθέτει ενέργεια, τροφοδοτούμενος, από κινητήρα του οχήματος ή ιδιαίτερο κινητήρα χωρίς δικαίωμα προσάρτησης ρυμουλκουμένου. 2.Στα αυτοκίνητα κατατάσσονται, σύμφωνα με την παρ. 13 του κεφ. Δ΄ της αριθ. Α2/29542/5347/ 91 (ΦΕΚ 707Β/91) αποφάσεως, τα πάσης φύσεως αυτοκινούμενα οχήματα, τα διαθέτοντα οποιονδήποτε μηχανικό εξοπλισμό ή συσκευή και ειδική υπερκατασκευή για τη μεταφορά ή και φορτοεκφόρτωση οιουδήποτε υλικού ή τα προοριζόμενα για την έλξη άλλων οχημάτων. ΙΙ-ΙΙΙ.(Καταργήθηκαν από το άρθρ.5 της με αριθ.Α3/28010/2345/6-29 Μαΐ. 2008, ΦΕΚ Β΄992, απόφ. Υπ. Οικονομίας . και Οικονομικών-Περιβάλλοντος, Χωροταξίας και Δημοσίων ΄Εργων και Μεταφορών και Επικοινωνιών, κατωτ.αριθ.190). IV.Διατάξεις που ίσχυαν μέχρι σήμερα και αφορούσαν στα οχήματα για τα οποία είχαν χορηγηθεί άδειες (και πινακίδες) κυκλοφορίας Μηχανημάτων Έργων, χαρακτηρισθείσες ως «προσωποπαγείς», εξακολουθούν να ισχύουν και μετά την έκδοση της αποφάσεως αυτής. Συνεπώς, οι υπόψη άδειες δεν μεταβιβάζονται σε καμιά περίπτωση (όπως μεταβιβάσεως του οχήματος, καταστροφής του οχήματος, αποβιώσεως του κατόχου τέτοιας άδειας κ.λ.π.), εκτός της περιπτώσεως στην οποία το όχημα, σύμφωνα με την παρούσα, χαρακτηρίζεται μηχάνημα Έργων. V.Από ενάρξεως ισχύος της αποφάσεως αυτής καταργείται η ΕΗ3/0/700/86 (ΦΕΚ 399/86 τ.Β΄) κοινή απόφαση. VI.Η ισχύς της αποφάσεως αυτής αρχίζει από την ημερομηνία δημοσιεύσεώς της στην Εφημερίδα της Κυβερνήσεως. Σελ. 262,96368(α) Τεύχος -Σελ.  